joelniklaus/EU_Wikipedias huggingface dataset:
Ντιμίτρις Νίκολς

Ο Ντιμίτρις Νίκολς (γεννημένος στις 4 Σεπτεμβρίου του 1984 στη Βοστώνη) είναι ένας Αμερικάνος επαγγελματίας καλαθοσφαιριστής και αγωνίζεται στη θέση του φόργουορντ. Έχει ύψος 2,03 μ. και βάρος 96 κιλά, ενώ από τη σεζόν 2016-2017 αγωνίζεται στην ομάδα του Παναθηναϊκού. Αποφοίτησε στο Πανεπιστήμιο των Συρακουσών, ενώ στο παρελθόν υπήρξε μέλος των Κλίβελαντ Καβαλίερς, Σικάγο Μπουλς και Νιου Γιορκ Νικς.

Επαγγελματική καριέρα 
Ο Νίκολς επιλέχθηκε στο δεύτερο γύρο των NBA drafts στο νούμερο 53 από τους Πορτλαντ Τρέιλ Μπλέιζερς το 2007, αλλά αμέσως ανταλλάχθηκε στους Νιου Γιορκ Νικς. Συμμετείχε στην καλοκαιρινή λίγκα του Λας Βέγκας τον Ιούλιο του 2017, όπου κατά μέσο όρο είχε 15,6 πόντους. Στις 25 Οκτωβρίου του 2007 οι Νικς έδιωξαν τον Νικολς, ο οποίος υπέγραψε στους Κλίβελαντ Καβαλιέρς 4 μέρες αργότερα. Ούτε οι Κλίβελαντ κράτησαν για πολύ τον Νίκολς και στις 5 Δεκεμβρίου του ίδιου έτους τον άφησαν ελεύθερο προκειμένου να εντάξουν στο δυναμικό τους τον Άντερσον Βαρεζάο. Επόμενη στάση στην καριέρα του αποτέλεσαν οι Σικάγο Μπουλς οι οποίοι έδωσαν τον Νίκολς τους Αϊόβα Ένερτζι, ομάδα  της D-League. Στα  14 παιχνίδια που αγωνίστηκε με τους Αϊόβα Ένερτζι μέτρησε 19.3 πόντους μέσο όρο και οι εντυπωσιακές εμφανίσεις του έκαναν τους Σικάγο Μπουλς να του δώσουν μια ευκαιρία για να αποδείξει τις δυνατότητές του. Με τη φανέλα των Σικάγο έπαιξε για πρώτη φορά στις 23 Ιανουαρίου του 2008.

Παρόλο που ξεκίνησε τη σεζόν 2008-2009 με την ομάδα των Μπουλς, ο χρόνος συμμετοχής του ήταν μηδαμινός, με αποτέλεσμα στις 17 Νοεμβρίου να αφεθεί ελεύθερος. Τον Ιούνιο του 2009 επανεντάχθηκε στο δυναμικό των Αϊόβα.

Στις 6 Μαρτίου του 2009 ο Νίκολς υπέγραψε δεκαήμερο συμβόλαιο με τους Νικς

Στις 1 Δεκεμβρίου του 2009, υπέγραψε συμβόλαιο με τη γαλλική ομάδα BCM Gravelines-Dunkerque.

Το Νοέμβριο του 2010, υπέγραψε για μέχρι το τέλος της χρονιάς συμβόλαιο με τη γαλλική ομάδα Ja Vichy. Στις 12 Αυγούστου του 2012, αγωνίστηκε στους Μέτρος Ντε Σαντιάγκο, ομάδα της Δομινικανής Δημοκρατίας. Αργότερα, κατά τη διάρκεια του ίδιου έτους ο Νίκολς εντάχθηκε στο δυναμικό των Σίουξ Φολς Σκάιφορς, ομάδα που αγωνίζεται στη D-League

Στις 4 Φεβρουαρίου του 2013, υπέγραψε στη ρώσικη ομάδα, Κράσνε Κρύλια.

Στις 18 Αυγούστου του 2014 ο Νίκολς υπέγραψε συμβόλαιο διάρκειας δυο εβδομάδων για χάρη της ΤΣΣΚΑ Μόσχας. Τελικά επέκτεινε το συμβόλαιό του μέχρι το τέλος της σεζόν 2014-2015. Η ΤΣΣΚΑ τελείωσε τη σεζόν κατακτώντας τη VTB Λίγκα.

Tον Ιούλιο του 2015 ανανέωσε τη συνεργασία του με τη ΤΣΣΚΑ για ακόμα ένα χρόνο. Αποχώρησε από την ομάδα στις 18 Ιουνίου του 2016.

Στις 2 Σεπτεμβρίου του 2016, ο Νίκολς υπέγραψε στον Παναθηναϊκό για τη σεζόν 2016-2017.

Παραπομπές 

Αμερικανοί καλαθοσφαιριστές
Καλαθοσφαιριστές ΠΑΟ
Καλαθοσφαιριστές Αϊόβα Ένερτζι
Καλαθοσφαιριστές Σιου Φωλς Σκάιφορς
Σμολ φόργουορντ
Πάουερ φόργουορντ
Καλαθοσφαιριστές Ζα Βισί
Τομαρχανλί

Το Τομαρχανλί (επίσης, Ταμιρχανλί και Τομαρχάν) είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.

Αναφορές 
 

Κατοικημένες περιοχές στην Επαρχία Τζαλιλαμπάντ
Εσμά Σουλτάνα (κόρη του Αχμέτ Γ΄)

Η Εσμά Σουλτάνα (Οθ. Τούρκικα:إسما سلطان) (Τούρκικα: Esma Sultan, 14 Μαρτίου 1726 - 13 Αυγούστου 1788) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας και ετεροθαλής αδελφή των σουλτάνων Μουσταφά Γ΄ και Αμπντούλ Χαμίτ Α΄.

Βιογραφία
Η Εσμά Σουλτάνα γεννήθηκε στις 14 Μαρτίου 1726 στην Κωνσταντινούπολη, κόρη του σουλτάνου Αχμέτ Γ΄ και της Ζεϊνέπ Καντινεφέντι. Στα δεκαεφτά της παντρεύτηκε, τον Νταμάτ Γιακούπ Πασά, στις 19 Φεβρουαρίου 1743. Ο δεύτερος γάμος της, ήταν με τον Νταμάτ Πίρ Μουσταφά Πασά, το 1744, ο Μουσταφά πέθανε στις 6 Ιανουαρίου 1757 και στη συνέχεια παντρεύτηκε τον Μουχσίνζαντε Μεχμέτ Πασά, στις 23 Ιουνίου 1758. Η Εσμά Σουλτάνα πέθανε σε ηλικία 62 ετών, στις 13 Αυγούστου 1788 στην Κωνσταντινούπολη.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Οθωμανοί
Παρναΐμ

Το Παρναΐμ (επίσης, Πορναΐμ) είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.

Αναφορές 
 

Κατοικημένες περιοχές στην Επαρχία Τζαλιλαμπάντ
Βορκούτα (αποσαφήνιση)

Η Βορκουτά είναι μια πόλη στη Δημοκρατία των Κόμι, στην Ρωσία. 

Βορκουτά μπορεί επίσης να αναφέρεται σε:
 Αστικό Οκρούγκ της Βορκούτα, δημοτικός σχηματισμός της Βορκουτά, πόλης με δημοκρατική σημασία στην Δημοκρατία των Κόμι στη Ρωσία.
 Αεροδρόμιο της Βορκουτά, αεροδρόμιο στην Δημοκρατία των Κόμι στη Ρωσία. 
 Ποταμός Βορκουτά, ποταμός στην δημοκρατία των Κόμι, στην Ρωσία. 
 Γκουλάγκ της Βορκουτά, στρατόπεδο καταναγκαστικής εργασίας στην Σοβιετική περίοδο
Μούλντα (Ρωσία)

Το Μούλντα () είναι μια αστική κοινότητα (αστικού τύπου οικισμός) κάτω από την διοικητική δικαιοδοσία της πόλης δημοκρατικής σημασίας της Βορκουτά, στην δημοκρατία των Κόμι στην Ρωσία. Ήταν ακατοίκητο στην απογραφή του 2010.

Διοικητική και δημοτική κατάσταση 
Εντός του πλαισίου των διοικητικών διαιρέσεων, ο αστικού τύπου οικισμός Μούλντα υπάγεται στο Αστικού Τύπου Διοικητικό έδαφος Κομσομόλσκι, που υπάγετια στην πόλη δημοκρατικής σημασίας της Βορκουτά. Εντός του πλαισίου των δημοτικών τμήματων, είναι μέρος του αστικού οκρούγκ της Βορκουτά.

Παραπομπές 

Δημοκρατία των Κόμι
Έρμιππος (ποιητής)

Ο Έρμιππος ήταν ποιητής της αρχαίας Αττικής κωμωδίας από την Αθήνα, σύγχρονος του Ευπόλιδα και του Κρατίνου, ο οποίος έζησε τον 5ο π.Χ. αιώνα. Στο λεξικό Σούδα αναφέρεται "ετερόφθαλμος αδελφός δε Μυρτίλου του κωμικού". Λέγεται ότι έγραψε 40 κωμωδίες από τις οποίες έχουν διασωθεί οι τίτλοι μόνο 10 και ότι από τις συμμετοχές του σε θεατρικούς αγώνες κέρδισε τουλάχιστον μία νίκη στα Μεγάλα Διονύσια και τέσσερις στα Λήναια. Έχουν σωθεί 94 αποσπάσματα των έργων του, τα οποία κατά κύριο λόγο ασχολούνται με την πολιτική επικαιρότητα και τους πολιτικούς της εποχής του.   

Ο Έρμιππος υπήρξε σφοδρός πολέμιος του Περικλή και σύμφωνα με τον Πλούταρχο ήταν αυτός που κατήγγειλε την Ασπασία ότι ενεργούσε ως προαγωγός του Περικλή, φέρνοντας του Αθηναίες γυναίκες στο σπίτι τους. Σύμφωνα με άλλους ιστορικούς με μήνυσή του, που αναρτήθηκε στη Βασίλειο Στοά από Επώνυμο άρχοντα της πόλης, ήταν ο αίτιος για τη "γνωστή" δίκη της Ασπασίας, για την οποία οι μελετητές διαφωνούν για το αν συνέβη πραγματικά ή αν πρόκειται για κωμική σκηνή που "περιβλήθηκε μετέπειτα το ένδυμα της ιστορικότητας".

Εργογραφία 
Από τους σωζόμενους τίτλους των έργων του είναι:   
 Αγαμέμνων  
 Αθηνάς γοναί  
 Αρτοπώλιδες  
 Δημόται  
 Ευρώπη  
 Στρατιώται

Παραπομπές

Δείτε επίσης 
Απόσπασμα από την κωμωδία Φορμοφόροι - Διαδραστικά Σχολικά Βιβλία 

"Υπήρχε δίωξη ιδεών στην Αρχαία Αθήνα;" - Άρθρο του I. F. Stone από το ekivolos.gr 

"Η δίκη της Ασπασίας" - από το archaia-ellada.blogspot.gr

Αρχαίοι Έλληνες ποιητές
Ποιητές Παλαιάς Κωμωδίας
Ντζεριμπέλ

Το Ντζεριμπέλ (επίσης, Ντζερίμπελ' και Ντζιριμπέλ') είναι ένα χωριό της επαρχίας Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν.

Αναφορές 
 

Κατοικημένες περιοχές στην Επαρχία Τζαλιλαμπάντ
Ασίμ

Το Ασίμ είναι ένα χωριό στην επαρχία Μπιλασουβάρ του Αζερμπαϊτζάν. Βρίσκεται στο νοτιοανατολικό μέρος της χώρας.

Αναφορές 
 

Κατοικημένες περιοχές στην Επαρχία Μπιλασουβάρ
Σοβέτσκ (αποσαφήνιση)

Το Σοβιέτσκ () είναι το όνομα αρκετών αστικών τοποθεσιών στην Ρωσία.
 Σοβέτσκ (περιφέρεια Καλίνινγκραντ), πόλη στην περιφέρεια Καλίνινγκραντ
 Σοβέτσκ (περιφέρεια Κίροφ), πόλη στην επαρχία Σοβέτσκι στην περιφέρεια Κίροφ, με συντεταγμένες 
 Σοβέτσκ (περιφέρεια Τούλα), πόλη στην επαρχία Στσιοκίνσκι της περιφέρειας Τούλα

Δείτε επίσης 
 Σοβέτσκι (αποσαφήνιση)
 Σοβιέτ (αποσαφήνιση)
Επαρχία Περβομαΐσκι (αποσαφήνιση)

Η επαρχία Περβομαΐσκι είναι το όνομα αρκετών επαρχιών σε πρώην Σοβιετικές χώρες:
 Επαρχία Πιερσαμαΐσκι (επαρχία Περβομαΐσκι), μια επαρχία στην πόλη του Μινσκ στην Λευκορωσία
 Επαρχία Μπιρίντσι Μάι (Μπισκέκ), (επαρχία Περβομαΐσκι), επαρχία στην πόλη του Μπισκέκ στο Κιργιστάν
 Επαρχία Περβομαΐσκι, όνομα αρκετών επαρχιών και συνοικιών στην Ρωσία
 Επαρχία Περβομαΐσκε (επαρχία Περβομαΐσκι), επαρχία στην αυτόνομη Δημοκρατία της Κριμαίας, στην Ουκρανία
 Επαρχία Περβομαΐσκγι (περιφέρεια Χαρκίβ) (επαρχία Περβομαΐσκι), επαρχία στην περιφέρεια Χάρκιβ, στην Ουκρανία
 Ραγιόν του Περβομαΐσκ (Επαρχία Περβομαΐσκι), επαρχία στην περιφέρεια Μικολαγίβ, στην Ουκρανία
Επαρχία Σλάβσκι

Η επαρχία Σλάβσκι () είναι μια διοικητική περιφέρεια (ραγιόν), μια από τις δεκαπέντε επαρχίες στην περιφέρεια Καλίνινγκραντ στην Ρωσία. Ως δημοτική διαίρεση, ενσωματώνεται στο δημοτικό διαμέρισμα Σλάβσκι. Αυτό το ξενοδοχείο βρίσκεται στα βόρεια και κεντρικά τμήματα της περιφέρειας. Η έκταση είναι 1.349 τετραγωνικά χιλιόμετρα (521 τετραγωνικά μίλια). Το διοικητικό κέντρο της επαρχίας είναι το Σλαβσκ. Πληθυσμός: 21,015 (απογραφή 2010) 21,918 (απογραφή 2002); 20,864 (απογραφή 1989). Ο πληθυσμός του Σλαβσκ αποτελεί το 22.0% του πληθυσμού της επαρχίας.

Παραπομπές

Πηγές 
 
 
 
Όμπλαστ του Καλίνινγκραντ
Μπεγιεχμεντγιούρντ

Το Μπεγιεχμεντγιούρντ (επίσης, Μπεγιαχμεντγιούρντ και Μπεγιαχμέντ-Γιουρντού) είναι ένα χωριό της επαρχίας Χιζί του βορειοανατολικού Αζερμπαϊτζάν. Το χωριό αποτελεί μέρος του δήμου Μπαχισλί.

Παραπομπές 

 
Κατοικημένες περιοχές στην Επαρχία Χίζι
Βλαχέρνα Άρτας

Η Βλαχέρνα είναι ένα χωριό του Δήμου Αρταίων με 366 μόνιμους κατοίκους (απογραφή 2011) και απέχει από την πόλη της Άρτας περίπου 1 χιλιόμετρο.

Σύμφωνα με το Σχέδιο Καποδίστρια, η Βλαχέρνα υπήρξε μέχρι το τέλος του 2010, οικισμός του νεοσύστατου Δήμου Βλαχέρνας. Με βάση τη νέα διοικητική διαίρεση που προβλέπει το Σχέδιο Καλλικράτης, η Βλαχέρνα εντάχθηκε στο Δήμο Αρταίων. Η Βλαχέρνα μαζί με τα Ζαρκαδαίικα αποτελούν την τοπική κοινότητα Βλαχέρνας με συνολικό πληθυσμό 388 κατοίκους. Στο χωριό βρίσκεται ο βυζαντινός ναός της Παναγίας της Βλαχέρνας.

Διοικητικές μεταβολές
Ο οικισμός προσαρτήθηκε το 1919 στη Γραμμενίτσα ενώ το 1922 αποσπάσθηκε και ορίστικε έδρα της κοινότητας Βλαχέρνας. Το 1997 ο οικισμός εντάχθηκε στο Δήμο Βλαχέρνας και το 2010 στο Δήμο Αρταίων.

Τοποθεσία και πρόσβαση
Το χωριό γειτνιάζει με την Άρτα και τη Γραμμενίτσα.

Παραπομπές

Εξωτερικοί σύνδεσμοι 
 Δήμος Αρταίων
 Περιφερειακή Ενότητα Άρτας

Χωριά του νομού Άρτας
Δήμος Αρταίων
Γεωργιανή Καβάλας

Η Γεωργιανή (έως το 1926 γνωστή ως Γόργιανη ή Γκόργιανη) είναι χωριό του δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης σχεδόν στα όρια με τον Νομό Σερρών. Σύμφωνα με τα στοιχεία της απογραφής του 2011, έχει 611 μόνιμους κατοίκους. Η Γεωργιανή είναι κτισμένη σε υψόμετρο 260 μέτρων, στους πρόποδες του Παγγαίου, βορειοδυτικά από την πόλη της Καβάλας και σε κοντινή απόσταση από τη Νικήσιανη.

Ιστορία
Ο οικισμός, πριν την ανταλλαγή πληθυσμών του 1923 είχε αμιγή μουσουλμανικό πληθυσμό, ο οποίος σύμφωνα με την απογραφή του 1920 ανερχόταν στους 504 κατοίκους. Μετά την ανταλλαγή μεταξύ Ελλάδας και Τουρκίας, στη Γεωργιανή εγκαταστάθηκαν 205 οικογένειες, πολλές από τις οποίες προέρχονταν από την Ανατολική Θράκη. Κατά τη διάρκεια της βουλγαρικής κατοχής, αρκετοί κάτοικοι της Γεωργιανής θα συμμετάσχουν στην Εθνική Αντίσταση, με προεξάρχοντες τους οπλαρχηγούς Ηρακλή Τονουσίδη και Γεώργιο Τσομπανάκο (καπετάν Βοριάς).

Διοικητικά ανήκε μέχρι το 1997 στην επαρχία Παγγαίου ως έδρα της κοινότητας Γεωργιανής, η οποία δημιουργήθηκε το 1925 όταν ο οικισμός αποσπάστηκε από την κοινότητα Νικήσιανης, ενώ με βάση τις αλλαγές που επήλθαν στην τοπική αυτοδιοίκηση με το πρόγραμμα Καποδίστριας, εντάχθηκε στον δήμο Παγγαίου. Μετά τη μεταρρύθμιση του προγράμματος Καλλικράτης υπήχθη στον διευρυμένο δήμο Παγγαίου.

Αθλητισμός
Ο οικισμός διαθέτει το κλειστό γυμναστήριο Γεωργιανής ως χώρο άθλησης όπου πραγματοποιούνται αθλητικά γεγονότα και άλλες δράσεις. Στο παρελθόν διέθετε αθλητικό σύλλογο που δραστηριοποιούνταν στο άθλημα του ποδοσφαίρου με την ονομασία Μ.Α.Σ. Αστήρ Γεωργιανής, ο οποίος το 1990 συγχωνεύθηκε με τη Νίκη Νικήσιανής δημιουργώντας το σύλλογο Μ.Α.Ε. Παγγαίο 90.

Προσωπικότητες
Στην Γεωργιανή γεννήθηκε ο Έλληνας ποδοσφαιριστής Γιώργος Μακρής.

Απογραφές πληθυσμού

Παραπομπές

Δήμος Παγγαίου
Χωριά του νομού Καβάλας
Ζεϊλίκ (Ντασκασάν)

Το Ζεϊλίκ (επίσης Ζαγκ ή Ζαγκλίκ, ) είναι ένα χωριό και δήμος της επαρχίας Ντασκασάν του Αζερμπαϊτζάν. Έχει πληθυσμό 357 κατοίκων και βρίσκεται στο βορειοδυτικό μέρος της χώρας.

Αναφορές 
 

Κατοικημένες περιοχές στην Επαρχία Ντασκασάν
Χωριά του Αζερμπαϊτζάν
Ελευθερές Καβάλας

Οι Ελευθερές είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 1.303 κατοίκους. Βρίσκεται σε υψόμετρο 10 μέτρων. Μέχρι την ανταλλαγή πληθυσμών το 1923, είχε μικτό πληθυσμό χριστιανών και μουσουλμάνων, ενώ μετά την ανταλλαγή πληθυσμών, στις Ελευθερές εγκαταστάθηκαν 147 οικογένειες. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Ελευθερών.

Το χωριό χαρακτηρίζεται από τα παραδοσιακά πέτρινα σπίτια. Στο χωριό υπήρχαν 14 εκκλησίες, από τις οποίες σώζεται η εκκλησία των Παμμεγίστων Ταξιαρχών, με το σημερινό κτίριο να χρονολογείται από το 1891. Εικόνες από την εκκλησία των Ταξιαρχών περιφέρονται την τρίτη μέρα του Πάσχα στο χωριό και ακολουθεί γλέντι. Στο χωριό υπάρχει μνημείο για τη μάχη της Βαζόπετρας. Στη θέση Κουμού Λόφος έχει βρεθεί αρχαίο νεκροταφείο της ύστερης Αρχαϊκής - Κλασικής εποχής.

Παραπομπές 

Δήμος Παγγαίου
Χωριά του νομού Καβάλας
Χαλαφλί

Το Χαλαφλί (επίσης, Χαλαπλιού και Χαλαπιού) είναι ένα χωριό της επαρχίας Τζαμπραγίλ του Αζερμπαϊτζάν. Βρίσκεται στο νοτιοδυτικό μέρος της χώρας, στο έδαφος της μη αναγνωρισμένης δημοκρατίας του Ναγκόρνο-Καραμπάχ.

Αναφορές 
 

Κατοικημένες περιοχές στην Επαρχία Τζαμπραγίλ
Άγιος Ανδρέας Καβάλας

Ο Άγιος Ανδρέας (μέχρι το 1928 ονομαζόταν Νουζλά ή Νουσλάς) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 411 κατοίκους.

Γεωγραφία
Ο Άγιος Ανδρέας είναι χωριό στο νότιο τμήμα του νομού, προς τη δυτική ακτή του κόλπου της Καβάλας, στις βορειοδυτικές απολήξεις του όρους Σύμβολο και σε μέσο σταθμικό υψόμετρο 70. Απέχει 17 χλμ. περίπου ΝΔ. της Καβάλας. Η τοπική κοινότητα Αγίου Ανδρέα είναι χαρακτηρισμένη ως αγροτικός πεδινός οικισμός, με έκταση 6,454 χμ² (2011).

Πληθυσμός

Γενικά στοιχεία
Ο οικισμός δημιουργήθηκε από Ρώσους μοναχούς, οι οποίοι το 1870 έκτισαν το μοναστήρι του Αγίου Ανδρέα, από το οποίο πήρε το όνομά του το χωριό. Το μοναστήρι εγκαταλείφθηκε μερικά χρόνια αργότερα, το 1919, όταν οι μοναχοί του εκδιώχθηκαν από τους "κρατούντες" της εποχής εκείνης ενώ σήμερα έχει αναστηλωθεί. Οι μοναχοί επίσης άρχισαν την καλλιέργεια αμπελιού και την παραγωγή οίνου στο χωριό, η οποία συνεχίζει μέχρι σήμερα. Μέχρι την ανταλλαγή πληθυσμών το 1923, είχε ελληνικό πληθυσμό, ενώ μετά την ανταλλαγή πληθυσμών, στο Νουζλά εγκαταστάθηκαν 54 οικογένειες προσφύγων. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Αγίου Ανδρέα, η οποία δημιουργήθηκε από την απόσπαση του Αγίου Ανδρέα από την κοινότητα Ελευθερών.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Εγκυκλοπαίδεια Δομή, 2002-4

Δήμος Παγγαίου
Χωριά του νομού Καβάλας
Μυρτόφυτο Καβάλας

Το Μυρτόφυτο (μέχρι το 1928 Δρέζνα) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 424 κατοίκους. Βρίσκεται σε υψόμετρο 240 μέτρων, στους πρόποδες του όρους Σύμβολο. Το χωριό στις αρχές του 20ού αιώνα είχε ελληνικό πληθυσμό. Με το πρόγραμμα Καποδίστριας εντάχθηκε στον δήμο Ελευθερών και παλαιότερα υπαγόταν στην κοινότητα Μυρτοφύτου. Στην ίδια τοπική κοινότητα ανήκει το χωριό Παραλία Μυρτοφύτου, με 9 κατοίκους σύμφωνα με την απογραφή του 2011.

Οι κάτοικοι του χωριού ασχολούνται κυρίως με την αμπελοκαλλιέργεια, και εξάγουν συσκευασμένα σταφύλια, ενώ επίσης εμφιαλώνουν σε σύγχρονο παρασκευαστήριο τσίπουρο. Στο χωριό βρίσκεται η Βυζαντινή Εκκλησία του Αγίου Αθανασίου, γνωστή για το τέμπλο και τις αγιογραφίες της. Στη θέση Σεϊντή Βρύση, στο όρος Σύμβολο, βρίσκεται σπήλαιο με ευρήματα χρήσης από την Ρωμαϊκή περίοδο. Στο χωριό κάθε χρονιά αναβιώνει το έθιμο του καψίματος του παλιού χρόνου και του καλωσορίσματος του νέου.

Παραπομπές 

Δήμος Παγγαίου
Χωριά του νομού Καβάλας
Μπάλα Μπεχμενλί

Το Μπάλα Μπεχμενλί (επίσης, Μπάλα Μπεγκμενλί και το Μπάλα-Μπεχμανλί) αποτελεί χωριό και δήμο της επαρχίας Φιζουλί του νοτιοανατολικού Αζερμπαϊτζάν. Έχει πληθυσμό 3,297 κατοίκων.

Αναφορές 
 

Κατοικημένες περιοχές στην Επαρχία Φιζουλί
Μπογιούκ Μπεχμενλί

Το Μπογιούκ Μπεχμενλί (επίσης, Μπιογιούκ Μπεχμενλί και Μπιογιούκ-Μπεχμενλί) είναι ένα χωριό και ο μεγαλύτερος σε πληθυσμό δήμος της Επαρχίας Φιζουλί του νοτιοδυτικού Αζερμπαϊτζάν. Έχει πληθυσμό 6,171 κατοίκων.

Αναφορές 
 

Κατοικημένες περιοχές στην Επαρχία Φιζουλί
Μπογιούκ Πιρελί

Το Μπογιούκ Πιρελί (επίσης, Μπεγιούκ-Πιρελλί, Μπεγιούκ-Πιραλί, και Μπιογιούκ Πιραλί) αποτελεί χωριό και δήμο της επαρχίας Καμπάλα του βορειοανατολικού Αζερμπαϊτζάν. Από το 2014, έχει πληθυσμό 1,362 κατοίκων.

Αναφορές 
 

Κατοικημένες περιοχές στην Επαρχία Καμπάλα
Μπογιούκ Μουρούκ

Το Μπογιούκ Μουρούκ (επίσης, Μπιογιούκ Μουρούγκ και Μπεγιούκ-Μουρούχ) αποτελεί χωριό και δήμο της επαρχίας Κουσάρ του βορειοανατολικού Αζερμπαϊτζάν. Έχει πληθυσμό 552 κατοίκων.

Αναφορές 
 

Κατοικημένες περιοχές στην Επαρχία Κουσάρ
Χωριά του Αζερμπαϊτζάν
Μπογιούκ Κεχριζλί

Το Μπογιούκ Κεχριζλί (επίσης, Μπιογιούκ Κιαγκριζλί, Μπεγιούκ-Χαγκριζλί, και Κιαγκριζλί-Νασιρμπεϊλί) αποτελεί χωριό και δήμο της επαρχίας Αγκτζαμπάντι του νοτιοδυτικού Αζερμπαϊτζάν. Έχει πληθυσμό 613 κατοίκων.

Αναφορές 
 

Κατοικημένες περιοχές στην Επαρχία Αγκτζαμπάντι
Χωριά του Αζερμπαϊτζάν
Κεραμωτή Καβάλας

Η Κεραμωτή  είναι χωριό του Δήμου Νέστου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 1.438 κατοίκους. Βρίσκεται σε υψόμετρο 10 μέτρων. Απέχει 42 χιλιόμετρα από την Καβάλα και είναι το πλησιέστερο στη Θάσο σημείο. Με το πρόγραμμα Καποδίστριας εντάχθηκε στο δήμο Κεραμωτής, του οποίου ήταν έδρα, και παλαιότερα υπαγόταν στην κοινότητα Κεραμωτής. Στην τοπική κοινότητα Κεραμωτής ανήκουν επίσης οι οικισμοί Μοναστηράκι και Χαϊδευτό.

Η περιοχή δεν κατοικούταν κατά τους οθωμανικούς χρόνους, αλλά στην Κεραμωτή υπήρχαν αποθήκες εμπορευμάτων οι οποίες στη συνέχεια μεταφέρονταν στη Θάσο και σε άλλα νησιά του Αιγαίου. Κατά την ανταλλαγή πληθυσμών του 1923, στην Κεραμωτή εγκαταστάθηκαν 59 προσφυγικές οικογένειες, από το Εξάστερο στην Ανατολική Θράκη. Τα επόμενα χρόνια, η περιοχή υπέφερε από την ελονοσία, αλλά στην Κεραμωτή εγκαταστάθηκαν οικογένειες από τις γύρω περιοχές. Άρχισε να αναπτύσσεται τουριστικά τη δεκαετία του 1970, χάρις στο λιμάνι της και τις παραλίες.

Η Κεραμωτή βρίσκεται σε μια μικρή χερσόνησο η οποία σχηματίζει φυσικό λιμάνι κοντά στις εκβολές του Νέστου, με αμμουδερή παραλία. Στην Κεραμωτή λειτουργεί λιμένας από τον οποίο διεξάγεται το μεγαλύτερο τμήμα της ακτοπλοϊκής σύνδεσης εμπορευμάτων και επιβατών με τη Θάσο. Επίσης, το λιμάνι, βάθους μέχρι 7,5 μέτρων, λειτουργεί και ως αλιευτικό καταφύγιο. To 2009 μέσω του λιμένα διακινήθηκαν 1,4 εκατομμύρια επιβάτες.

Παραπομπές 

Χωριά του νομού Καβάλας
Δήμος Νέστου
Γαληψός Καβάλας

Η Γαληψός (μέχρι το 1928 Δεδέμπαλη) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2022, έχει 250 κατοίκους. Βρίσκεται σε υψόμετρο 110 μέτρων, 47,5 χιλιόμετρα νοτιοδυτικά της Καβάλας. Με το πρόγραμμα Καποδίστριας εντάχθηκε στον δήμο Ορφανού, του οποίου ορίστηκε έδρα, και παλαιότερα υπαγόταν στην κοινότητα Γαληψού.

Ιστορικά στοιχεία 
Η περιοχή κατοικείται από την προϊστορία όπως μαρτυρούν ίχνη προϊστορικού οικισμού στο λόφο στη θέση Παλιάμπελα ή Μπαϊρέλα, νοτιοδυτικά του χωριού. Στη θέση Αρκουδότρυπα, στο Παγγαίο, υπάρχει λατρευτικό σπήλαιο προϊστορικών και πρώιμων ιστορικών χρόνων. Στην τούμπα Χαρμάν Τεπέ και στη θέση Πλατάνια υπάρχουν προϊστορικοί οικισμοί με ορατά επιφανειακά λείψανα. Στη θέση Αμπελώνες βρίσκεται εγκατάσταση, πιθανώς αγροικία, και νεκροταφείο Ρωμαϊκής περιόδου. Στη θέση Βουρλάκια έχει εντοπιστεί νεκροταφείο Ρωμαϊκής περιόδου και τμήμα αρχαίου υδραγωγείου με δίκτυο από πήλινους σωλήνες. Στη θέση Πασά Μεζάρ βρίσκεται αρχαίο μαρμάρινο κτήριο με ορατά επιφανειακά λείψανα κατά χώραν και διάσπαρτα αρχιτεκτονικά μέλη. Μέσα στον οικισμό έχει βρεθεί υστερορρωμαϊκό νεκροταφείο.

Η Γαληψός πήρε το όνομά της από την ομώνυμη αρχαία αποικία της Θάσου, η οποία ταυτίζεται από τον αρχαιολογικό χώρο στη θέση Γαϊδουρόκαστρο, ανατολικά της παραλίας της Καριανής, όπου έχει βρεθεί αρχαίο νεκροταφείο. Άλλες αρχαίες πόλεις στην ευρύτερη περιοχή ήταν η Φάγρης, στο Ορφάνι, και η Ηιών, στην παραλία Οφρυνίου. Μέχρι την ανταλλαγή πληθυσμών το 1923, είχε μουσουλμανικό πληθυσμό, 220 κατοίκους σύμφωνα με την απογραφή του 1900, ενώ μετά την ανταλλαγή πληθυσμών, στη Γαληψό εγκαταστάθηκαν 33 προσφυγικές οικογένειες, η οποία πλέον είχε αμιγώς προσφυγικό πληθυσμό.

Προσωπικότητες 

 Νίκος Βέρτης, Έλληνας τραγουδιστής

Παραπομπές 

Δήμος Παγγαίου
Χωριά του νομού Καβάλας
Θα Φτύσω στον Τάφο σας

Το Θα Φτύσω στον Τάφο σας ή Άγρια Μέρα (αγγλικά: Day of the Woman ή περισσότερο γνωστό με τον τίτλο επανακυκλοφορίας του: I Spit on Your Grave) είναι μία αμερικανική ταινία rape-revenge, exploitation και τρόμου, του 1978. Η σκηνοθεσία και το σενάριο έγιναν από τον Μέρι Ζάρκι. Πρωταγωνιστεί η Κάμιλ Κίτον. Η αρχική κυκλοφορία του 1978 ήταν περιορισμένη, μία καινούρια ακολούθησε το 1980, στην οποία μετονομάστηκε και η ταινία. Η ταινία επικεντρώνεται στην Jennifer Hills, η οποία κάνει διακοπές σε ένα απομονωμένο εξοχικό σπίτι, όπου εκεί θα πέσει θύμα, ενός αποτρόπαιου βιασμού, τεσσάρων ανδρών, που όμως αργότερα θα τους εκδικηθεί.

Η ταινία είναι γνωστή για τη λογοκρισία που δέχτηκε από εξέχοντες κριτικούς, οι οποίοι την "καταδίκασαν" για το περιεχόμενό της, το οποίο περιλαμβάνει σκηνές σκληρής βίας, γυμνό, βρισιές καθώς και μία σκηνή, περίπου μισής ώρας βιασμού μιας κοπέλες από τέσσερις άνδρες. Η ταινία έως και σήμερα δέχεται λογοκρισία και είναι απαγορευμένη σε αρκετές χώρες, ενώ θεωρείται μία από τις χειρότερες ταινίες που έχουν δημιουργηθεί ποτέ. Το 2010, το περιοδικό Time την τοποθέτησε στη λίστα του με τις 10 πιο "Γελοιωδώς Βίαιες Ταινίες". Την ίδια χρονιά υπήρξε και διασκευή του έργου, υπό τον ίδιο τίτλο.  Ο γνωστός κριτικός Ρότζερ Ίμπερτ τη χαρακτήρισε: «άθλια σακούλα σκουπιδιών». Και της έδωσε 0 στα 4 αστέρια

Παραπομπές

Εξωτερικοί σύνδεσμοι 
 
 
 Official Website for the New Film The Official Website for the New Film

Ταινίες του 1978
Αγγλόφωνες ταινίες
Αμερικανικές ταινίες
Ταινίες exploitation
Αμερικανικές θρίλερ ταινίες τρόμου
Αμερικανικές ανεξάρτητες ταινίες
Σκηνοθετικό ντεμπούτο σε ταινίες
Φεμινιστικές ταινίες
Αμερικανικές αστυνομικές θρίλερ ταινίες
Αμερικανικές ψυχολογικές θρίλερ ταινίες
Ορφάνι Καβάλας

Το Ορφάνι είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2022, έχει 500 κατοίκους. Βρίσκεται σε υψόμετρο 70 μέτρων. Η οικονομία του χωριού είναι αγροτική. Στην τοπική ενότητα Ορφανίου ανήκει ο οικισμός Μέγας Αλέξανδρος, με 50 κατοίκους σύμφωνα με την απογραφή του 2022.
Υ.Γ Το χωριο δεν έχει γραμμή κτελ,και πολλοί κάτοικοι αποκαλούν το χωριο νεκροταφείο με πόδια η 'Η τελευταία τρύπα του Δήμου Παγγαίου

Ιστορικά στοιχεία 

Στην αρχαιότητα κοντά στο Ορφάνι βρισκόταν η θρακική πόλη Φάγρης. την οποία από τα αρχαϊκά χρόνια είχαν αποικίσει οι Θάσιοι. Τα κατάλοιπά της έχουν εντοπιστεί στη θέση Κανόνι, μαζί με νεκροταφείο της ύστερης αρχαϊκής έως ελληνιστικής περιόδου, το οποίο περιλαμβάνει και μακεδονικό τάφο. Στη θέση Μετόχι Ορφανίου Κάρυανης, έχει εντοπιστεί το νεκροταφείο της Ρωμαϊκής περιόδου. Στη θέση Παλιό Λατομείο έχει εντοπιστεί νεκροταφείο κλασικής - ελληνιστικής περιόδου.

Το χωριό αρχικά ήταν κτισμένο νοτιότερα. Στη μέση του παλιού χωριού βρισκόταν πλάτανος, όπου κατά τη διάρκεια της επανάστασης του 1821 κρεμάστηκαν μοναχοί από το μετόχι της μονής Διονύσου. Νότια του χωριού βρίσκεται οχυρό, γνωστό και ως Φρούριο της Κοντέσας, το οποίο κατασκευάστηκε το αργότερο τον 18ο αιώνα από τους Οθωμανούς ώστε να ελέγχουν το δέλτα του Στρυμόνα.

Μέχρι την ανταλλαγή πληθυσμών το 1923, είχε μικτό πληθυσμό χριστιανών και μουσουλμάνων, ενώ μετά την ανταλλαγή πληθυσμών, στο Ορφάνι εγκαταστάθηκαν 32 οικογένειες. Η κύρια εκκλησία του χωριού, αφιερωμένη στην Κοίμηση της Θεοτόκου, κτίστηκε το 1962 και σε αυτή φυλάσσονται εικόνες του 19ου αιώνα τις οποίες έφεραν Γαρασαριώτες Πόντιοι.

Με το πρόγραμμα Καποδίστριας εντάχθηκε στον δήμο Ορφανού και παλαιότερα υπαγόταν στην κοινότητα Ορφανίου.

Παραπομπές 

Δήμος Παγγαίου
Χωριά του νομού Καβάλας
Παραλία Οφρυνίου Καβάλας

Για οικισμούς κ.λπ. με ίδιο όνομα στην Ελλάδα, δείτε: Παραλία.

Η Παραλία Οφρυνίου είναι χωριό του Δήμου Παγγαίου, της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Αποτελεί πολυσύχναστο θέρετρο το οποίο εκτείνεται κατά μήκος μεγάλης αμμουδερής παραλίας, γνωστής ως Τούζλα. Βρίσκεται στο δυτικό άκρο του Νομού Καβάλας και πολύ κοντά στα σύνορα με τον Νομό Σερρών, 64 χλμ. νοτιοδυτικά της Καβάλας, 64 χλμ. νοτιοανατολικά των Σερρών και μόλις 14 χλμ. νοτιοανατολικά του Τύμβου Καστά στην Νέα Μεσολακκιά Σερρών. Στον οικισμό λειτουργούν χώροι εστίασης, τουριστικά καταλύματα και διάφορες επιχειρήσεις, πολλές εκ των οποίων εδρεύουν ή σχετίζονται με τον Νομό Σερρών  . Αναγνωρίστηκε ως οικισμός το 1981, όταν και εντάχθηκε στην κοινότητα Οφρυνίου. Με το πρόγραμμα Καποδίστριας εντάχθηκε στον δήμο Ορφανού και με το πρόγραμμα Καλλικράτης στον δήμο Παγγαίου. Ο οικισμός αναπτύσσεται γρήγορα. Σύμφωνα με την απογραφή του 2001 είχε 471 κατοίκους, ενώ στην απογραφή του 2011 είχε 1.146 κατοίκους.

Οι κάτοικοι ασχολούνται κυρίως με τον τουρισμό και τη γεωργία.

Δυτικά της Παραλίας Οφρυνίου, κοντά στις εκβολές του Στρυμόνα, κατά την αρχαιότητα βρισκόταν η πόλη Ηιών (γνωστή στους βυζαντινούς χρόνους ως Χρυσόπολη), η οποία ήταν επίνειο της Αμφίπολης. Σύμφωνα με τον Αρριανό, από την Ηιώνα απέπλευσε ο στόλος του Μεγάλου Αλεξάνδρου.

Παραπομπές 

Δήμος Παγγαίου
Χωριά του νομού Καβάλας
Χαζάρ (ραγιόν)

Το Κασπιανό ή ραγιόν του Χαζάρ (αζερικά: Xəzər) είναι ένα από τα 12 ραγιονλάρ στο Μπακού του βορειοανατολικού Αζερμπαϊτζάν. Έχει πληθυσμό 170,400 κατοίκων. Το ραγιόν περιλαμβάνει τους δήμους Μπινέ, Μπούζοβνα, Τσίλοφ-Νεφτ Ντασλάρι, Γκιουργκέν-Πιραλλαχί, Μερντεκάν, Κάλα, Σαγκάν, Σιουβελάν, Τιουρκάν και Ζιρέ. Πριν την μετονομασία από την απόφαση της βουλής του Αζερμπαϊτζάν στις 11 Μαΐου 2010 το ραγιόν ονομαζόταν Αζιζμπέκοφ (αζερικά: Əzizbəyov) προς τιμήν του Μεσάντι Αζιζμπέκοφ.

Δείτε επίσης 
 Χαζάροι

Παραπομπές 

 
Μπακού
Κατοικημένες περιοχές στην Επαρχία Μπακού
Μπινέ (Μπακού)

Το Μπινέ (επίσης, Μπίνα Σταράγια και Μπίνι Σέλο) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 26,395 κατοίκων. Είναι η πλησιέστερη αστική περιοχή στο αεροδρόμιο του Μπακού, και ήταν κάποτε το σπίτι σε μια από τις μεγαλύτερες αγορές της χώρας, μέχρι που μετακινήθηκε στο νοτιότερο άκρο του Μπακού, κοντά στο Λοκμπατάν. Η νέα αγορά έχει το όνομα Μπίνε Μπαζάρ παρά την χαμένη γεωγραφική σημασία της.

Παραπομπές 

 
Μπακού
Κατοικημένες περιοχές στην Επαρχία Μπακού
Κάλα (Αζερμπαϊτζάν)

Το Κάλα (επίσης, Καλά και Καλά-Ματσταγκί) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 2,857 κατοίκων, και βρίσκεται στο ραγιόν Χαζάρ.

Παραπομπές 

 
 World Gazetteer: Αζερμπαϊτζάν – Κόσμο-Gazetteer.com
Μπακού
Κατοικημένες περιοχές στην Επαρχία Μπακού
Μασταγκά

Το Μαστάγκα (επίσης, Μασταγκά, Μαστάγκι, και Μασταγκί) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 42,196 κατοίκων.

Προσωπικότητες 
 Μαμμέντ Μαμμαντγιάροφ - επαναστατικός, λαϊκός κομισάριος της κοινωνικής Ασφάλισης της Αζερμπαϊτζανικής ΣΣΔ (1922-1927).

Παραπομπές 

 
Μπακού
Κατοικημένες περιοχές στην Επαρχία Μπακού
Τιουρκάν

Το Τιουρκάν (επίσης, Τουρκγιάνι, Τιουρκέντ, Τιουρκγιάν, και Τιουρκγιάνι) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 10,108 κατοίκων. Σημαίνει όμορφη στα τουρκικά.

Παραπομπές

Εξωτερικοί σύνδεσμοι 
 
 World Gazetteer: Αζερμπαϊτζάν – Κόσμο-Gazetteer.com
Μπακού
Κατοικημένες περιοχές στην Επαρχία Μπακού
Κοκκινοχώρι Καβάλας

Το Κοκκινοχώρι (μέχρι το 1926 Σαρλή)  είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2022, έχει 120 κατοίκους. Βρίσκεται σε υψόμετρο 200 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Ορφανού, και παλαιότερα υπαγόταν στην κοινότητα Ποδοχωρίου. Οι κάτοικοί του ασχολούνται με την καλλιέργεια αμπελιών,αμυγδαλιών και ελιών.

Γνωστές προσωπικότητες
 Βασίλης Καρράς, (στιχουργός, τραγουδιστής)

Ιστορικά στοιχεία 
Στη θέση Αμμούδες έχει εντοπιστεί οικισμός Νεολιθικής και Ρωμαϊκής περιόδου επί χαμηλού εξάρματος με ορατά επιφανειακά οικοδομικά λείψανα και κεραμική και στη θέση Νιφάρ Μπαχάρ ή "Δεύτερη Κατηγορία" οικισμός Ελληνιστικής - Ρωμαϊκής περιόδου με ορατά επιφανειακά λείψανα. Βόρεια από το σημερινό χωρίο βρισκόταν το υδραγωγείο της Αμφίπολης και σήμερα στην περιοχή βρίσκονται διάσπαρτα πηλοσωλήνες, τους οποίους οι κάτοικοι του χωριού χρησιμοποίησαν για καμινάδες και λούκια. Στη θέση Αμπέλια ανασκάφηκε μαρμάρινο επιτύμβιο ανάγλυφο με προτομή τεσσάρων ατόμων και επιγραφή. Στην θέση Γαλέ ευρέθησαν ελληνιστικά και ρωμαϊκά νομίσματα.

Κατά τη βυζαντινή περίοδο, το χωριό ήταν γνωστό ως Οβελός. Το χωριό αναφέρεται τον Απρίλιο του 1341 στο Πρακτικό του πρωτοκυνηγού Ιωάννου Βατάτζη για την κατανομή των φόρων της Μονής Ιβήρων και των παροικών αναφέρεται ότι οι πάροικοι εγκατέλειψαν το Οβολόν και την Δοβροβίκειαν φοβούμενοι εχθρικές επιθέσεις και εγκαταστάθηκαν σε διάφορα αρχοντικά και στρατιωτικά κτήματα. Με χρυσόβουλο τον Ιανουάριο του 1346, ο Στέφανος Δουσάν απάλλαξε από τους φόρους τα κτήματα της Μονής Ιβήρων στον Οβελό και σε άλλα χωρία. Σε χρυσόβουλο του Ιωάννη ΣΤ΄ Καντακουζηνού, της 14ης Ιουλίου 1351, αναφέρεται ότι οι πάροικοι του Οβελού και της Δοβροβικείας εξακολουθούσαν να παραμένουν στα γειτονικά κάστρα.

Στις αρχές του 20ού αιώνα, το Κοκκινοχώρι είχε αμιγώς μουσουλμανικό πληθυσμού, με περίπου 300 κατοίκους, ενώ μετά την ανταλλαγή πληθυσμών, είχε αμιγώς προσφυγικό πληθυσμό, μετά την εγκατάσταση 31 οικογενειών. Αρχικά εγκαταστάθηκαν ψηλότερα από το τουρκικό χωριό, αλλά στις αρχές της δεκαετίας του 1950 εγκαταστάθηκαν στον κάμπο για να είναι εγγύτερα στα χωράφια. Ο κύριος ναός του χωριού, αφιερωμένος στον Άγιο Νέστωρα, ολοκληρώθηκε το 1954.

Παραπομπές 

Δήμος Παγγαίου
Χωριά του νομού Καβάλας
Αυλή Καβάλας

Η Αυλή είναι χωριό του δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011 ο πληθυσμός του ανέρχεται στους 504 κατοίκους.

Γενικά στοιχεία 
Βρίσκεται στο 26ο χλμ της παλιάς εθνικής οδού Καβάλας - Θεσσαλονίκης και είναι κτισμένη σε υψόμετρο 100 μέτρων, στους πρόποδες του Παγγαίου. Διοικητικά υπαγόταν στην κοινότητα Αυλής της επαρχίας Παγγαίου, ενώ με το πρόγραμμα Καποδίστριας εντάχθηκε στον δήμο Πιερέων. Από το 2011 ανήκει στον καλλικρατικό δήμο Παγγαίου. Το χωριό πήρε το όνομα του από το ιερό του Θράκα ήρωα Ιππέα Αυλωνείτη, ενός τοπικού ήρωα που φύλαγε το πέρασμα ανάμεσα στο Παγγαίο και το όρος Σύμβολο.

Αρχικά το χωριό βρισκόταν σε ψηλότερο σημείο, αλλά λόγω κατολίσθησης εγκαταλείφθηκε μετά τη δεκαετία του 1950 και εγκαταστάθηκαν στην περιοχή Γέφυρα. Στη θέση «Κερχανάς» στο Παγγαίο, 800 μέτρα περίπου ΒΔ του χωριού, δίπλα στο δρόμο προς την παλιά Αυλή έχει βρεθεί κεραμική και μεταλλουργικές σκωρίες. Η Αυλή ήδη πριν από την ανταλλαγή πληθυσμών του 1923 είχε ελληνικό πληθυσμό (περίπου 300 κατοίκους), ενώ μεταξύ των ετών που μεσολάβησαν από τις απογραφές πληθυσμού του 1961 και του 1971, η Αυλή συνενώθηκε με τον γειτονικό οικισμό Γέφυρα Αυλής. Από τον παλιό οικισμό της Αυλής διέρχεται ορειβατικό μονοπάτι.

Απογραφές πληθυσμού

Παραπομπές 

Δήμος Παγγαίου
Χωριά του νομού Καβάλας
Εμιρτσάν (Μπακού)

Το Εμιρτσάν (επίσης, Αμιραμπντζάν, Αμιραντζάν, Αμιραντζάνι, Αμιρτσάν, Αμιρντζάν, Αμιρτζάν, και Αμίρντζαν) είναι ένας δήμος στο Μπακού του βορειοανατολικού Αζερμπαϊτζάν. Έχει πληθυσμό 28,203 κατοίκων.

Αξιοσημείωτη ιθαγενείς 
 Αμπασγκουλού Μπακιχάνοφ, ιστορικός και συγγραφέας, ιδρυτής της Αζερικής επιστημονικής ιστοριογραφίας.
 Σαττάρ Μπαχλουλζάντε, ζωγράφος, λαϊκός ζωγράφος της αζερικής ΣΣΔ (1964), είναι ο ιδρυτής της σύγχρονης ζωγραφικής τοπίων της χώρας.

Παραπομπές 

 
Μπακού
Κατοικημένες περιοχές στην Επαρχία Μπακού
Σιχλάρ (Μπακού)

Το Σιχλάρ είναι ένας οικισμός στο Μπακού του βορειοανατολικού Αζερμπαϊτζάν. Ο οικισμός αποτελεί τμήμα του δήμου Ελέτ, στο ραγιόν Καραντάγκ.

Παραπομπές 

 
Μπακού
Κατοικημένες περιοχές στην Επαρχία Μπακού
Δωμάτια Καβάλας

Τα Δωμάτια (μέχρι το 1926 Σαμάκοβο) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2011, έχει 457 κατοίκους. Βρίσκεται σε υψόμετρο 160 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Δωματιών.

Στη θέση «Βαλτούδα» στο Παγγαίο, 3,5 χλμ βόρεια του χωριού έχουν εντοπιστεί λείψανα τοίχων και μεταλλουργικές σκωρίες. Κατά την τουρκοκρατία, στην περιοχή κατασκευάστηκαν έξι πετρόκτιστα γεφύρια, τα οποία κηρύχθηκαν διατηρητέα μνημεία το 1990. Τα γεφύρια είναι τοξωτά, κατασκευασμένα από ημιλαξευτούς λίθους. Στις αρχές του 20ού αιώνα, ήταν ένα από τα μεγαλύτερα χωριά της περιοχής, με πάνω από 1000 κατοίκους, όλοι μουσουλμάνοι. Η νεοελληνική ονομασία του χωριού προέκυψε από τον οικισμό Δωμάτια της περιοχής Σωκίων της Μικράς Ασίας , από τον οποίο μεταφέρθηκαν 200 προσφυγικές οικογένειες κατά την ανταλλαγή πληθυσμών του 1923, σύμφωνα με την Συνθήκη της Λωζάνης.

Είναι αναγνωρισμένα ως παραδοσιακός οικισμός.

Παραπομπές 

Δήμος Παγγαίου
Χωριά του νομού Καβάλας
Θωμάς Εμμανουήλ του Σουασόν

Ο Θωμάς-Εμμανουήλ (8 Δεκεμβρίου 1687 - 28 Δεκεμβρίου 1729) από τον Οίκο της Σαβοΐας ήταν κόμης του Σουασόν (1702-1729).

Βιογραφία
Ήταν γιος του Λουδοβίκου-Θωμά κόμη του Σουασόν και της Ουρανίας του Λα Κροπ ντε Μπωβαί. Ο πατέρας του ήταν αδελφός του Ευγένιου πρίγκιπα της Σαβοΐας, του διάσημου στρατηγού των Αψβούργων, που νίκησε τους Οθωμανούς στη Βιέννη (1683) και στη Ζέντα της Σερβίας (1697).

Έγινε ιππότης του Τάγματος του Χρυσόμαλλου Δέρατος στην Αυστρία το 1712. Ήταν κυβερνήτης της πόλης Αμβέρσα στη Φλάνδρα. Απεβίωσε το 1729 στη Βιέννη.

Οικογένεια
Το 1713 στη Βιέννη νυμφεύτηκε τη Μαρία-Θηρεσία, δούκισσα του Τροπώ (Οπάβας) και κόρη του Ιωάννου-Αδάμ Α΄ πρίγκιπα του Λιχτενστάιν. Γιος τους ήταν ο:
 Ευγένιος-Ιωάννης 1714-1734, κόμης του Σουασόν.

Πρόγονοι

Πηγές
 Miroslav Marek House of Savoy

Οίκος της Σαβοΐας
Κόμητες του Σουασόν
Ευγένιος Ιωάννης του Σουασόν

O Ευγένιος-Ιωάννης (23 Σεπτεμβρίου 1714 - 23 Νοεμβρίου 1734) από τον Οίκο της Σαβοΐας ήταν ο τελευταίος κόμης του Σουασόν (1729-1734).

Βιογραφία
Ήταν ο μόνος γιος του Θωμά-Εμμανουήλ κόμη του Σουασόν και της Μαρίας-Θηρεσίας του Λήχτενσταϊν, κόρης του Ιωάννη-Αδάμ Α΄ πρίγκιπα του Λίχτενσταϊν.

Το 1729 απεβίωσε ο πατέρας του και τον διαδέχθηκε. Μαζί με τη μητέρα του ήταν και δούκας του Τραπώ (νυν Οπάβα στην Τσεχία). Το 1731 έγινε στην Αυστρία ιππότης στο Τάγμα του Χρυσόμαλλου Δέρατος, όπως ήταν και ο πατέρας του. Νυμφεύτηκε δι' αντιπροσώπου τη Μαρία-Τερέζα δούκισσα της Μάσα (στην Τοσκάνη), αλλά ο Ευγένιος-Ιωάννης απεβίωσε 13 ημέρες αργότερα στο Μανχάιμ της Βάδης. Επειδή ο γάμος δεν ολοκληρώθηκε, κηρύχθηκε άκυρος και η νύφη παντρεύτηκε έπειτα τον Έρκολε Γ΄ δούκα της Μόντενα.

Ήταν ο τελευταίος κόμης του Σουασόν, πόλης της βορειο-ανατολικής Γαλλίας και όταν απεβίωσε ο τίτλος επέστρεψε στο γαλλικό Στέμμα. Το 1772 απεβίωσε και η μητέρα του και το δουκάτο του Τραπώ κληροδοτήθηκε στον Φραγκίσκο-Ιωσήφ Α΄ πρίγκιπα του Λίχτενσταϊν.

Οικογένεια
Το 1734 στην πόλη Μάσα νυμφεύτηκε δι' αντιπροσώπου (by proxy) τη Μαρία Θηρεσία Τσύμπο-Μαλασπίνα, δούκισσα της Μάσσα και πριγκίπισσα της Καρράρα, αλλά ο γάμος δεν ολοκληρώθηκε και ακυρώθηκε.

Πρόγονοι

Πηγές
 Miroslav Marek House of Savoy

Οίκος της Σαβοΐας
Κόμητες του Σουασόν
Α.Ο. Κορυδαλλός

Ο Αθλητικός Όμιλος Κορυδαλλός είναι ερασιτεχνικός ποδοσφαιρικός σύλλογος με έδρα τον Κορυδαλλό Αττικής. Επίσημο έτος ίδρυσης του συλλόγου είναι το 1948, έχει χρώματα το κόκκινο και το λευκό και έμβλημα το πτηνό Κορυδαλλός. Ανήκει στη δύναμη της Ε.Π.Σ. Πειραιά και λαμβάνει μέρος στις επίσημες διοργανώσεις της. Έδρα του είναι το στάδιο Δ.Α.Κ. Κορυδαλλού, όπου διεξάγει τους εντός έδρας αγώνες του.

Πρόεδρος του συλλόγου είναι ο Νίκος Κουλουμπαρίτσης και χρέη προπονητή εκτελεί ο Μανώλης Πράσινος .

Ιστορία
Ο σύλλογος ιδρύθηκε επίσημα στις 23 Ιουνίου 1948 όποτε και αναγνωρίστηκε από το Πρωτοδικείο, με την ονομασία Αθλητικός Ποδοσφαιρικός Σύλλογος «Ένωσις Κορυδαλλού» και πρώτος πρόεδρος του ήταν ο Βυζάντιος Παπαδόπουλος. Στόχος του συλλόγου ήταν η δημιουργία μιας ποδοσφαιρικής ομάδας, η οποία θα εκπροσωπούσε την πόλη του Κορυδαλλού. Ο σύλλογος αγωνίστηκε αρχικά στη Δόκιμη κατηγορία της Ε.Π.Σ. Πειραιά σαν ανεξάρτητο σωματείο και το 1957 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. το 641 και από την αγωνιστική περίοδο 1957-58 ξεκίνησε την επίσημη αγωνιστική του δράση από τα πρωταθλήματα της Ε.Π.Σ. Πειραιά. Στις 18 Αυγούστου 1966 μετονομάστηκε σε Αθλητικός Ποδοσφαιρικός Σύλλογος «Ολυμπιακός Κορυδαλλού» και στις 5 Νοεμβρίου 1973 σε Αθλητικός Ποδοσφαιρικός Σύλλογος «Ολυμπιακός Νικαίας». Στις 9 Οκτωβρίου 1976 μετονομάστηκε στην σημερινή του ονομασία, Αθλητικός Όμιλος «Κορυδαλλός».

Ο σύλλογος δεν έχει καταφέρει να αγωνιστεί στις εθνικές κατηγορίες, ωστόσο ανέκαθεν είχε πρωταγωνιστικό ρόλο στα πρωταθλήματα της Ε.Π.Σ. Πειραιά και κυριότερα μεταξύ Α' και Β' κατηγορίας. Στο κορυφαίο πρωτάθλημα της Α' Κατηγορίας της Ε.Π.Σ. Πειραιά αγωνίστηκε για πρώτη φορά την αγωνιστική περίοδο 1971-72, υποβιβάστηκε και επανήλθε άμεσα την περίοδο 1973-74. Τα επόμενα χρόνια αγωνίστηκε σε όλα τα πρωταθλήματα της Ε.Π.Σ. Πειραιά. Την περίοδο 2014-15 και υπό την τεχνική ηγεσία του Σίμου Καραγιαννίδη τερμάτισε στη 2η προνομιούχο θέση του 1ου ομίλου της Β' κατηγορίας και ανήλθε στην Α' κατηγορία στην οποία καθιερώθηκε μέχρι και την τρέχουσα αγωνιστική περίοδο, 2018-19.

Ο σύλλογος έχει αναδείξει αρκετούς ποδοσφαιριστές που προωθήθηκαν σε μεγάλες ομάδες των εθνικών κατηγοριών. Μεταξύ άλλων είναι οι Φώτης Μπαλόπουλος, Δημήτρης Σεϊταρίδης, Δημήτρης Μουτάφης, Τούντας, Μιχάλης Παρασχάκης, Σταυρόπουλος, Γιάννης Παπαμιχαήλ, Ισαάκ Αλμανίδης  κ.α.

Πηγές 
Ιστορία Α.Ο. Κορυδαλλός, Επίσημη ιστοσελίδα του συλλόγου

Παραπομπές 

Αθλητικοί σύλλογοι Πειραιά
Ιδρύσεις αθλητικών συλλόγων το 1948
Ιδρύσεις ποδοσφαιρικών ομάδων το 1948
Ποδοσφαιρικές ομάδες Ελλάδας
Χιοβσάν

Το Χοβσάν (επίσης, Γκουσάν, Γκουσάνι, Γκουσσάν, και Γκοβσάν) είναι ένας δήμος στο Μπακού του βορειοανατολικού Αζερμπαϊτζάν. Έχει πληθυσμό 38,257 κατοίκων.

Αξιοσημείωτοι ιθαγενείς 
 Μιρζάαγκα Αλίγιεφ — ηθοποιός, λαϊκός Καλλιτέχνης της ΕΣΣΔ (1949).

Παραπομπές 

 
Μπακού
Κατοικημένες περιοχές στην Επαρχία Μπακού
Σονκάρ

Το Σονκάρ (επίσης, Σονγκάρ και Ζαγκιάρ) είναι ένας οικισμός στο Μπακού του βορειοανατολικού Αζερμπαϊτζάν. Ο οικισμός αποτελεί τμήμα του δήμου Κιζιλντάς στο ραγιόν του Καραντάγκ.

Παραπομπές 

 
Μπακού
Κατοικημένες περιοχές στην Επαρχία Μπακού
Τσεϊρανμπατάν

Το Τσεϊρανμπατάν (επίσης, Ντζεϊρανμπατάν) αποτελεί χωριό και δήμο της επαρχίας Αμπσερόν του βορειοανατολικού Αζερμπαϊτζάν. Έχει πληθυσμό 5,969 κατοίκων. Βρίσκεται κοντά στην πρωτεύουσα της χώρας, το Μπακού.

Παραπομπές 

 
Κατοικημένες περιοχές στην Επαρχία Αμπσερόν
Πολύστυλο Καβάλας

Το Πολύστυλο (μέχρι το 1926 Μπουλούσκα, Μπολούσκα ή Μπουλούστρα) είναι χωριό του Δήμου Καβάλας, της ομώνυμης περιφερειακής Ενότητας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 420 κατοίκους. Βρίσκεται σε υψόμετρο 60 μέτρων και απέχει 10 χιλιόμετρα από την Καβάλα. Εκκλησιαστικά υπάγεται στην Ιερά Μητρόπολη Φιλίππων, Νεαπόλεως και Θάσου.

Πληροφορίες 
Το χωριό διαθέτει νηπιαγωγείο (πρώην δημοτικό σχολείο) και λαογραφικό μουσείο, τα οποία είναι ενσωματωμένα στο ίδιο κτίριο. Ο χώρος αυτός είναι κατάλληλος για περιβαλλοντικά προγράμματα και σχολικές εκδρομές. Στην τοπική κοινότητα Πολυστύλου ανήκουν επίσης τα χωριά Δάτο και Μικροχώρι. Στον Ιερό Ναό Αγίας Τριάδος και Αγίων Πέντε Μαρτύρων Πολυστύλου, φυλάσσονται τα Χαριτόβρυτα Σκηνώματα των Αγίων Ευστρατίου, Αυξεντίου, Ευγενίου, Μαρδαρίου και Ορέστου.

Ιστορικά στοιχεία 
Η ονομασία του οφείλεται σε έναν μεγάλο αριθμό αρχαίων μαρμάρινων στύλων (κιόνων), που βρέθηκαν στη περιοχή και πλέον βρίσκονται στο προαύλιο της εκκλησίας του χωριού. Ευρήματα αποδεικνύουν, ότι έχει κατοικηθεί ήδη από αρχαιοτάτων χρόνων. Ίσως να αποτελούσε μέρος της πόλεως των Φιλίππων. Τον 19ο αιώνα στην περιοχή υπήρχε μεγάλο κτήμα γνωστό ως κτήμα της Μπουλούτσκας ή Μπουλούστρας, όπου κατοικούσαν οι εργάτες του, πιθανότατα ελληνικής καταγωγής.

Μετά την ανταλλαγή πληθυσμών, στο Πολύστυλο εγκαταστάθηκαν 49 οικογένειες προσφύγων. Πρόκειται, δηλαδή, για έναν καθαρά προσφυγικό οικισμό, κυρίως Θρακιωτών. Με το πρόγραμμα Καποδίστριας εντάχθηκε στο δήμο Φιλίππων και παλαιότερα υπαγόταν στην κοινότητα Αμυγδαλεώνος, μέχρι το 1949, όταν και αποσπάστηκε από την κοινότητα αυτή και υπάχθηκε στην κοινότητα Πολύστυλο, της οποίας ορίστηκε έδρα.

Οι Άγιοι Πέντε Μάρτυρες 
Το Πολύστυλο, αποτελεί ένα ακόμα προσφυγοχώρι. Οι κάτοικοί του προήλθαν, είτε από την Ανατολική Θράκη, είτε από την Μικρά Ασία. Φθάνοντας στην Ελλάδα, πρόσφυγες από τα Σήμαντρα (Σεμέντερε) Καππαδοκίας (Καραμανλήδες - Σεμενδριώτες), μεταφέροντας τα Τίμια Λείψανα των Αγίων Ενδόξων Πέντε Μαρτύρων Ευστρατίου, Αυξεντίου, Ευγενίου, Μαρδαρίου και Ορέστου, αρχικά διέμειναν (από το 1924) στα Κόκκαλα, ένα ορεινό χωριό της Καβάλας και το 1944, λόγω λεηλασίας των Βουλγάρων, το εγκατέλειψαν, κατέβηκαν στον κάμπο των Φιλίππων και εγκαταστάθηκαν στο Πολύστυλο.

Η Μνήμη των Αγίων Πέντε Μαρτύρων τιμάται στις 13 Δεκεμβρίου, ενώ η λιτανεία (Περιφορά) των Ιερών Λειψάνων τους, πραγματοποιείται στους δρόμους του χωριού κάθε χρόνο της Ζωοδόχου Πηγής (Παρασκευή της Διακαινησίμου), δηλαδή 5 ημέρες μετά από το Πάσχα. Επιπρόσθετα, κάθε Παραμονή του Αγίου Πνεύματος (Κυριακή της Πεντηκοστής απόγευμα) οργανώνεται πανηγύρι λόγω του εορτάζοντος Ναού της Αγίας Τριάδος στην αυλή του σχολείου με φαΐ, ποτό και παραδοσιακούς χορούς από τον Πολιτιστικό Σύλλογο Πολυστύλου και Συλλόγους γειτονικών χωριών ή και από την πόλη της Καβάλας.

Παραπομπές

Εξωτερικοί σύνδεσμοι 
 https://www.impantokratoros.gr/agioi_pente_martyres.el.aspx 

Χωριά του νομού Καβάλας
Δήμος Καβάλας
Σαμούχ

Το Σαμούχ (Νεμπιαγκάλι ) (επίσης μεταγράφεται στο κυριλλικό ως Нәбиағалы, نبياغالى) - από το 2008 ονομάζεται Σαμούχ (επίσης, Σαμπαρκέντ, Σαμπίρ, Σαφαραμπάντ, Σαφαραλιγιέμπ, και Σαφαραλίγιεφ) είναι ένα χωριό και ο πιο πολυπληθής δήμος, και το διοικητικό κέντρο της επαρχίας Σαμούχ του βορειοδυτικού Αζερμπαϊτζάν. Έχει πληθυσμό 6,013 κατοίκων.

Παραπομπές 

 
Κατοικημένες περιοχές στην Επαρχία Σαμούχ
Ιγίρμι Σεκκίζ Απρέλ

Το Ιγίρμι Σεκκίζ Απρέλ (επίσης, 28 Απρέλ, και Απρέλγια) είναι ένα χωριό της επαρχίας Γιεβλάχ του Αζερμπαϊτζάν. Βρίσκεται στο βορειοδυτικό μέρος της χώρας.

Αναφορές 
 
Κατοικημένες περιοχές στην Επαρχία Γιεβλάχ
Ιγίρμι Αλτί Μπακί Κομισσάρι

Το Ιγιρμί Αλτί Μπακί Κομισσάρι (επίσης 26 Μπακί κομισσάρι, 26 Μπακί Κομίσσαρι) ήταν πόλη της επαρχίας Νεφτσαλά, στο νοτιοανατολικό Αζερμπαϊτζάν μέχρι το 1993. 

Ο οικισμός ήταν ενωμένος με τον αστικού τύπου οικισμό Χεσεναμπάντ σύμφωνα με το ψήφισμα № 611 της εθνικής συνέλευσης του Αζερμπαϊτζάν στις 19 Μαΐου 1993 και είχε αφαιρεθεί από τον κατάλογο των οικισμών της επαρχίας.

Παραπομπές 

 
Κατοικημένες περιοχές στην Επαρχία Νεφτσαλά
Νταλγκαλί (Νεφτσαλά)

Το Νταλγκαλί (γνωστή ως Πρόρβα μέχρι το 1998) είναι ένα χωριό στο δήμο Μικαγίλλι της επαρχίας Νεφτσαλά του Αζερμπαϊτζάν.

Παραπομπές 

 
Κατοικημένες περιοχές στην Επαρχία Νεφτσαλά
Παλαιά Καβάλα

Η Παλαιά Καβάλα (γνωστή και ως Εσκί Καβάλλα και Σκάβαλα) είναι χωριό του Δήμου Καβάλας της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 108 κατοίκους. Βρίσκεται σε υψόμετρο 360 μέτρων, στα Όρη Λεκάνης. Απέχει 15 χιλιόμετρα από την Καβάλα. Με το πρόγραμμα Καποδίστριας εντάχθηκε στον δήμο Φιλίππων, και παλαιότερα υπαγόταν στην κοινότητα Παλαιάς Καβάλας. Είναι αναγνωρισμένη ως παραδοσιακός οικισμός.

Ιστορία 

Στην περιοχή της Παλιάς Καβάλας έχουν βρεθεί βραχογραφίες, οι οποίες χρονολογούνται από την Εποχή του χαλκού και του σιδήρου. Παρόμοιες βραχογραφίες έχουν βρεθεί και σε άλλα μέρη της Ελλάδας, όπου γινόταν εκσκαφή μετάλλων ή βρίσκονταν σπήλαια. Κατά την αρχαιότητα, στην περιοχή βρισκόταν η αρχαία πόλη Σκάβαλα, μια από τις πόλεις της Ηδωνίδας, αποικία της Ερέτριας. Το όνομα της πόλης ετυμολογείται από τα σκάμματα από τα μεταλλεία χρυσού και αργύρου. Το όνομα Σκάβαλα με το καιρό παραφθάρηκε σε Καβάλα.

Μετά την κατάληψη της Χριστούπολης (σημερινή Καβάλα) από τους Οθωμανούς το 1391, οι κάτοικοί της μετοίκησαν στην Παλαιά Καβάλα, ενώ στο χωριό λίγο αργότερα εγκαταστάθηκαν και Τούρκοι (το Εσκί στα τουρκικά σημαίνει παλιό). Οι Έλληνες κάτοικοί της την εγκατέλειψαν το 1528 και εγκαταστάθηκαν πάλι στην Καβάλα, όταν αυτή ξαναχτίστηκε. Για την υδροδότηση της Καβάλας κατασκευάστηκε ένα υδραγωγείο το οποίο μετέφερε νερό από τις πηγές στην Παλαιά Καβάλα μέχρι τις Καμάρες στο κέντρο της Καβάλας. Μέχρι την ανταλλαγή πληθυσμών το 1923, η Παλαιά Καβάλα κατοικούνταν από μουσουλμάνους, περίπου 600 στην απαρίθμηση του πληθυσμού το 1913. Το χωριό ήταν διοικητικό κέντρο του ορεινού τμήματος της Καβάλας και έδρα του Τούρκου έπαρχου. Μετά τη Συνθήκη της Λωζάνης, το 1923, οι μουσουλμάνοι αποχώρησαν και στο χωριό εγκαταστάθηκαν πρόσφυγες.

Παραπομπές 

Χωριά του νομού Καβάλας
Δήμος Καβάλας
Βενέδικτος της Σαβοΐας

Ο Βενέδικτος (ιταλ.: Benedetto di Savoia , 21 Ιουνίου 1741 - 4 Ιανουαρίου 1808) από τον Οίκο της Σαβοΐας ήταν δούκας του Σαμπλαί. Ήταν στρατιωτικός και διέμενε στο Παλάτσο Σαμπλαίζ στο Τορίνο.

Βιογραφία
Ο Βενέδικτος Μαρία Μαυρίκιος γεννήθηκε στο Παλάτσο Βενάρια στο Τορίνο και ήταν ο δεύτερος γιος (από όσους ενηλικιώθηκαν) του Καρόλου Εμμανουήλ Γ΄ της Σαρδηνίας από την Ελισάβετ Θηρεσία της Λωρραίνης, κόρης του Λεοπόλδου της Λωρραίνης. Η μητέρα του απεβίωσε κατά την γέννησή του. Ο ίδιος έλαβε το όνομα του Βενέδικτου ΙΔ΄, που είχε γίνει πάπας 10 μήνες πριν. Ήταν αδελφός του Βίκτωρα Αμεδαίου Γ΄ της Σαρδηνίας, εξάδελφος του Φερδινάνδου ΣΤ΄ της Ισπανίας, τρίτος εξάδελφος του Λουδοβίκου ΙΕ΄ της Γαλλίας. Ήταν εξάδελφος της Μαρίας Καρολίνας της Αυστρίας, συζύγου του Φερδινάνδου Α΄ των Δύο Σικελιών και της αδελφής της Μαρίας Αντουανέττας της Αυστρίας, συζύγου του Λουδοβίκου ΙΣΤ΄ της Γαλλίας.

Από τον Φραγκίσκο Α΄ της Αγίας Ρωμαϊκής Αυτοκρατορίας του προτάθηκε ως σύζυγος η κόρη του Μαρία Χριστίνα, κάτι που δεν ευοδώθηκε. Ο πατέρας του το 1753 του παραχώρησε το Παλάτσο Σαμπλαίζ, προέκταση του Βασιλικού Ανακτόρου του Τορίνο, που ανήκε στον Μαυρίκιο της Σαβοΐας. Ο Βενέδικτος εξωράισε το κτήριο υπό την επίβλεψη του δημοφιλούς τότε αρχιτέκτονα Μπενεντέτο Αλφιέρι. Το 1763 ο πατέρας του τον έκανε δούκα του Σαμπλαί και του απένειμε γαίες. Το 1796 ο αδελφός του τον έκανε μαρκήσιο της Ιβρέα. Το 1764 αγόρασε το Αλιέ (Agliè) με το δουκικό ανάκτορο και πώλησε το Παλάτσο Σαμπλαίζ στον αδελφό του, ο οποίος έκανε βελτιώσεις υπό την εποπτεία του Ιγκνάτιους Μπιράγκο Μποργκάρο.

Παντρεύτηκε την ανιψιά του Μαρία Άννα της Σαβοΐας στο Παλάτι του Τορίνο το 1775. Δεν απέκτησαν παιδιά.

Ήταν καλός στρατιωτικόςκαι του δόθηκε ο στρατός της Ιταλίας, όπου περιείχε τμήματα με Γάλλους εμιγκρέ και αποσκοπούσε στην παλινόρθωση της μοναρχίας στη Γαλλία, μετά την εκτέλεση του Λουδοβίκου ΙΣΤ΄ το 1793. Έλαβε μέρος στη μάχη του Λοάνο. Απεβίωσε στη Ρώμη το 1808 σε ηλικία 66 ετών και τάφηκε στην εκεί εκκλησία του Σαν Νικολό ντέι Τσεζαρίνι· αργότερα μεταφέρθηκε στη Βασιλική Εκκλησία Σουπέργκα του Τορίνο. Ο τίτλος του δούκα του Σαμπλαί επέστρεψε στο Στέμμα της Σαρδηνίας.

Οικογένεια
Το 1775 νυμφεύτηκε στο βασιλικό ανάκτορο του Τορίνο την ανιψιά του Μαρία-Άννα της Σαβοΐας, κόρη του αδελφού του Βίκτωρα-Αμεδαίου Γ΄ της Σαρδηνίας. Δεν απέκτησαν απογόνους.

Πρόγονοι

Παραπομπές

Πηγές
 Genealogie delle Famiglie Nobili Italiane 

Οίκος της Σαβοΐας